Aug 23,2016
ఎంపిక అందుకే : డీబీఎస్‌
సింగపూర్‌ : భారత రిజర్వ్‌ బ్యాంకు తదుపరి గవర్నర్‌గా కేంద్రప్రభుత్వం ఉర్జిత్‌ పటేల్‌ను నియమించాలని కేంద్ర ప్రభుత్వం తీసుకున్న నిర్ణయానికి సానుకూలత వ్యక్తమవుతోంది. దేశ ఆర్థిక స్థిరత్వానికి, సంస్కరణలు కొనసాగుతాయన్న అభిప్రాయం వ్యక్తమవుతోంది. ప్రస్తుతం ఆర్‌బీఐ అనుసరిస్తున్న యథాపూర్వక స్థితిని కొనసాగించేందుకే ఉర్జిత్‌ పటేల్‌ను భారత ప్రభుత్వం నియమించిందని ద డెవలప్‌మెంట్‌ బ్యాంక్‌ ఆఫ్‌ సింగపూర్‌(డీబీఎస్‌) పేర్కొన్నది. 'విధాన నిర్ణయాల ప్రకారం ద్రవ్యోల్భణ కట్టడికి చర్యలు ఉంటాయని ప్రభుత్వం వెల్లడించింది. ఈ మేరకు ద్రవ్యోల్భణాన్ని 4శాతం వద్ద కట్టడి చేసేందుకు కార్యాచరణ చేపట్టింది. ఇందులో భాగంగానే ఈ నిర్ణయాన్ని తీసుకున్నది. జనవరి 2014లో జరిగిన విధాన సమీక్షలో ఉర్జిత్‌ పటేల్‌ కీలక పాత్ర పోషించారు. వచ్చే 12-24 నెలల్లో ద్రవ్యోల్భణాన్ని 4శాతానికి కట్టడి చేయాలని అప్పుడే లక్ష్యంగా పెట్టుకున్నారు. వీటికి పరిష్కార మార్గాలు చూపడంలో ఉర్జిత్‌ కీలక పాత్ర పోషించారు. ఆ కీలక నిర్ణయాలను కొనసాగించేందుకు ప్రభుత్వం ఉర్జిత్‌ పటేల్‌ను ఆర్‌బీఐ గవర్నర్‌గా నియమించింది' అని డీబీఎస్‌ తెలిపింది.
మీ స్నేహితులకు రికమెండ్ చెయ్యండి